**Vreau**

*Liana Stefan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vreau să scotocersc marea

Să pot deschide scoica din străfund,

Sideful gândului cel bun să lumineze

Cerul credinţei celor care plâng.

Vreau să răscolesc cerul

Să pot deschide zările albastre,

Lumina soarelui să scânteieze

Văzduhul celor fără de speranţe.

Vreau să sfredelesc pământul

Să pot deschide tainele zidirii,

Mirosul greu de lut să izgonească

Stavile puse-n calea nemuririi.

Vreau să cuprind soarele

Să pot deschide flăcări de iubire,

Pârjolul limbilor de foc să înnobileze

Vieţi stinse în amar şi chinuire.

Vreau să privesc stelele

Şi să le-ascult tăcerea de argint

Să pot deschide simţuri neştiute

Ascunse adânc de lumea-n sunt.